Na podlagi prvega odstavka 47. člena Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13 in 10/14) in 16. člena Statuta Občine Markovci (Uradno glasilo slovenskih občin, št. 15/06 in 26/09) je Občinski svet Občine Markovci, na svoji … seji, dne …, na predlog župana sprejel naslednji

**S K L E P**

Oddaja kabelsko komunikacijskega sistema Markovci v poslovni najem po Pogodbi o oddaji KKS Markovci v poslovni najem, št. 381-0001/2010, z dne 30. 4. 2010, se podaljša za nedoločen čas z odpovednim rokom šest (6) mesecev.

Številka: 381-0001/2010

Datum:

­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZLOŽITEV**

Občina Markovci je v letu 2010 izvedla Javno zbiranje ponudb za oddajo KKS Markovci v poslovni najem, ki je bilo objavljeno v Uradnem listu RS, št. 22/10. Na podlagi javnega zbiranja ponudb je bil kot najemnik izbran Teleing d.o.o., s katerim je bila dne 30. 4. 2010 sklenjena Pogodba o oddaji KKS Markovci v poslovni najem, št. 381-0001/2010, ki v letu 2016 preneha veljati.

S pogodbo je bilo določeno, da se lahko podaljša; prav tako je bila medtem sprejeta novela Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13 in 10/14), v skladu s katero je sedaj stvarno premoženje občine mogoče oddati v najem za nedoločen čas z odpovednim rokom, ki ne sme biti daljši od šestih mesecev (prvi odstavek 47. člena) in ne več zgolj za določen čas z možnostjo podaljšanja.

Glede na navedeno predlagam Občinskemu svetu Občine Markovci, da predlog sklepa obravnava in sprejme.

Milan GABROVEC, prof.

župan